Anya Taylor-Joy

Anya-Josephine Marie Taylor-Joy (s. 16. huhtikuuta 1996 Miami, Florida) on brittiläis-yhdysvaltalainen näyttelijä ja malli. Hänet on palkittu muun muassa Critics’ Choice -palkinnolla, Golden Globella ja SAG-palkinnolla.

 Elämä ja ura 
Taylor-Joyn äiti on taustaltaan espanjalais-englantilainen ja isänsä skotlantilais-argentiinalainen. Taylor-Joy muutti Argentiinaan ollessaan pieni ja puhui pelkästään espanjaa ennen muuttamista Lontooseen 6-vuotiaana. Taylor-Joy lopetti koulun 16 vuoden ikäisenä aloittaakseen näyttelijän uran. Hän teki päänäyttelijädebyyttinsä vuonna 2015 kauhuelokuvassa The Witch. Muutamana seuraavana vuonna hän tähditti elokuvia Split (2016) ja Thoroughbreds (2017) sekä esiintyi televisiosarjoissa Nukkekaappi (2017), Peaky Blinders – gangsteriklaani (2019) ja Tumma kristalli: Vastarinnan aika (2019). Vuonna 2019 hän myös uusi Split-elokuvan roolinsa supersankarielokuvassa Glass.

Vuonna 2020 Taylor-Joy näytteli Emma Woodhousea elokuvassa Emma ja Beth Harmonia minisarjassa Musta kuningatar. Jälkimmäisestä hänet palkittiin parhaan minisarjan tai televisioelokuvan naisnäyttelijän Golden Globella. Sitemmin hän on näytellyt Sandie Collinsia Edgar Wrightin psykologisessa kauhuelokuvassa Last Night in Soho (2021), Olgaa Robert Eggersin viikinkielokuvassa The Northman (2022) sekä Libby Vozea David O. Russellin komediaelokuvassa Amsterdam (2022). Vuonna 2022 Taylor-Joy myös tähditti kauhukomediaelokuvaa The Menu, josta hän on ehdolla parhaan musikaali- tai komediaelokuvan naispääosan Golden Globe -palkintoon vuoden 2023 gaalassa. Vuonna 2023 ilmestyi animaatioelokuva The Super Mario Bros. Movie, missä Taylor-Joy ääninäytteli Prinsessa Peachiä.

Vuonna 2024 Taylor-Joy esiintyi kreditoimattomassa cameoroolissa tieteiselokuvassa Dyyni: Osa kaksi. Samana vuonna ensi-iltansa sai elokuvan Mad Max: Fury Road (2015) esiosa Furiosa: A Mad Max Saga, jossa Taylor-Joy näytteli nimiroolia.

 Yksityiselämä 
Vuodesta 2021 lähtien Taylor-Joy on ollut parisuhteessa rock-muusikko Malcolm McRaen kanssa. Syyskuussa 2023 he menivät naimisiin Venetsiassa, Italiassa.

 Filmografia 
Elokuvat Vuosi Suomenkielinen nimi Alkuperäinen nimi Rooli Huomioita 2015  The Witch  Thomasin  Viking Quest  Mani  televisioelokuva 2016  Morgan  Morgan  Barry  Charlotte Baughman   Split  Casey Cooke   2017  Thoroughbreds  Lily Reynolds   Marrowbone  Allie   2018  Crossmaglen  Ana  lyhytelokuva 2019  Glass  Casey Cooke  Love, Antosha  oma itsensä  dokumenttielokuva Playmobil-elokuva  Playmobil: The Movie  Marla Brenner  Radioactive  Irene Curie   2020  Emma  Emma Woodhouse   Here Are the Young Men  Jen   The New Mutants  Illyana Rasputin / Magia   2021  Last Night in Soho  Alexandra ”Sandie” Collins  2022  The Northman  Olga  Amsterdam  Libby Voze  The Menu  Margot  2023  The Super Mario Bros. Movie  Prinsessa Peach (ääni)  2024  Dyyni: Osa kaksi  Dune: Part Two  Alia Atreides  kreditoimaton cameo Furiosa: A Mad Max Saga  Furiosa  2025  The Gorge  Drasa   2026  The Super Mario Galaxy Movie  Prinsessa Peach (ääni)  Dyyni: Osa kolme  Dune: Part Three  Alia Atreides  jälkituotannossa

Televisiosarjat Vuosi Suomenkielinen nimi Alkuperäinen nimi Rooli Huomioita 2014  Nuori Morse  Endeavour  Philippa Collins-Davidson  Jakso: ”Nocturne” 2015  Atlantis  Cassandra  5 jaksoa 2017  Nukkekaappi  The Miniaturist  Petronella ”Nella” Brandt  3 jaksoa 2019–2022  Peaky Blinders – gangsteriklaani  Peaky Blinders  Gina Gray  11 jaksoa 2019  Tumma kristalli: Vastarinnan aika  The Dark Crystal: Age of Resistance  Brea (ääni)  10 jaksoa 2020  Musta kuningatar  The Queen's Gambit  Beth Harmon  7 jaksoa 2021  Saturday Night Live  oma itsensä  Jakso: ”Anya Taylor-Joy / Lil Nas X”

 Lähteet 

 Aiheesta muualla 




Luokka:Yhdysvaltalaiset näyttelijät
Luokka:Brittiläiset näyttelijät
Luokka:Yhdysvaltalaiset mallit
Luokka:Brittiläiset mallit
Luokka:Golden Globe -palkinnon saajat
Luokka:SAG-palkinnon saajat
Luokka:Vuonna 1996 syntyneet
Luokka:Amerikanenglantilaiset
Luokka:Amerikanespanjalaiset
Luokka:Amerikanskotlantilaiset
Luokka:Elävät henkilöt